GiliGold/VAD_KnessetCorpus huggingface dataset:
ניסן סלומינסקי: בוקר טוב, אני מבקש לפתוח את ישיבת ועדת הכספים.
ניסן סלומינסקי: בואו נתחיל.
<טמיר כהן: פנייה 78 של משרד הכלכלה, זה היה העברת העודפים המחויבים של מינהלת השירות האזרחי מהתוכנית הישנה לתוכנית העדכנית.
<טמיר כהן: יש עליה רביזיה מהשבוע שעבר.
ניסן סלומינסקי: מי בעד הרביזיה, ירים את ידו.
ניסן סלומינסקי: הוא אמר את הכותרת.
סתיו שפיר: האם אתה יכול להגיד גם את הסכום?
<טמיר כהן: הוא לא מולנו כאן.
ניסן סלומינסקי: היה משרד הכלכלה, היה שירות לאומי.
<טמיר כהן: יש לנו עכשיו שתי רביזיות של הודעות תקציביות, לא פניות.
<טמיר כהן: פנייה 67003, של משרד הבריאות, זה היה העברת עודפי תקציב משנת 2013 לשנת 2014.
<טמיר כהן: העברת עודפים.
יעקב ליצמן: אנחנו חייבים לדעת על מה מצביעים, עם כל הכבוד.
<טמיר כהן: הדיון כבר נעשה.
סתיו שפיר: מה לעשות, לא כולם זוכרים.
<טמיר כהן: יש לנו פה - - -
יעקב ליצמן: את יהודה אנחנו מכירים, אנחנו גם ידידים.
יעקב ליצמן: הוא היה אצלי.
ניסן סלומינסקי: מה הרביזיה הבאה?
משה גפני: היה שינוי מאז שהיה דיון.
<טמיר כהן: שום שינוי לא היה.
משה גפני: השינוי היה שרוני גמזו כנראה עוזב את התפקיד...
ניסן סלומינסקי: הוא מתפטר.
משה גפני: צריך לדעת למה.
יעקב ליצמן: יש שם טעות במקום שהיא תתפטר, הוא מתפטר.
עפר שלח: אתה מגיש על זה רביזיה?
יעקב ליצמן: הגשתי.
יעקב ליצמן: זה לא עזר לי.
יעקב ליצמן: זה כמו עם הקואליציה.
אלעזר שטרן: יכול להיות שהוא ישמח.
ניסן סלומינסקי: איזה סכום זה משרד הבריאות?
<יונתן גנסבורג: 207 מיליון.
יעקב ליצמן: אדוני היושב-ראש, ברצינות אני מדבר, אנחנו נצביע על דברים שאתה מסביר מה הכותרת?
יעקב ליצמן: אני לא זוכר מה היה כאן.
יעקב ליצמן: עברנו מאז, אל תשאל, גוג ומגוג וכל המלחמות בעולם.
יעקב ליצמן: אני לא יודע על מה מצביעים.
אלעזר שטרן: גוג ומגוג עוד לא.
ניסן סלומינסקי: אנחנו נעשה הפסקה ונראה.
ניסן סלומינסקי: בינתיים ההפסקה עד 10:30.
ניסן סלומינסקי: נראה אם נחדש את הישיבה או לא נחדש את הישיבה.
ניסן סלומינסקי: רבותי, אנחנו מחדשים את הדיון.
ניסן סלומינסקי: יש לנו עוד שתי רביזיות.
ניסן סלומינסקי: תקרא את הרביזיה של בריאות.
<טמיר כהן: זו הודעה 67003 – בריאות.
<טמיר כהן: זה היה העברת עודפי תקציב משנת 2013 לשנת 2014.
ניסן סלומינסקי: מי בעד הרביזיה הזאת, ירים את ידו.
יצחק כהן: היא לא נפלה.
יצחק כהן: היא לא עברה.
ניסן סלומינסקי: לא עברה, סליחה.
<טמיר כהן: משרד ראש הממשלה, לא החטיבה.
<טמיר כהן: 04005.
<טמיר כהן: זה גם כן היה העברת עודפי תקציב משנת 2013 לשימוש בשנת 2014.
ניסן סלומינסקי: בעד הרביזיה – 4
ניסן סלומינסקי: עכשיו אנחנו מעלים את הנושא של ההעברה של משרד ראש הממשלה.
ניסן סלומינסקי: זו העברה מספר 04003.
ניסן סלומינסקי: קיימנו על זה דיון מעמיק מאוד.
ניסן סלומינסקי: הגענו לשלב של ההצבעות.
סתיו שפיר: קיימנו רק על חלק מההעברה לא על כל ההעברה.
ניסן סלומינסקי: סליחה, תעשי לי טובה.
סתיו שפיר: הדיון התקיים כאן על החטיבה להתיישבות, אפילו לא הגענו לסעיפים האחרים.
ניסן סלומינסקי: אפילו עמדנו להצביע ורב מוישה אפילו ביקש כבר להצביע.
מיכל בירן: למה לא הצבענו?
מיכל בירן: כי רצית עוד דיון.
ניסן סלומינסקי: לא הצבעתי כי הלכנו להתפלל מנחה.
משה גפני: תאמין לי, לקאמרי אתה צריך ללכת.
ניסן סלומינסקי: אני מעלה לאישור בקשה - - -
משה גפני: יש לנו שאלות.
סתיו שפיר: יש לנו שאלות נוספות.
ניסן סלומינסקי: בקשה מספר 04003.
סתיו שפיר: כבוד היושב-ראש, יש לנו שאלות נוספות על ההעברה.
יצחק כהן: לא היה דיון.
ניסן סלומינסקי: היה דיון של שעתיים.
סתיו שפיר: הסכמנו לא להעביר בגלל שהחברה - - -
ניסן סלומינסקי: היה דיון ארוך-ארוך, קראתי את כל הפירוט של סעיף אחד מתוכו.
יצחק כהן: היה דיון בינך לבין בועז - -
סתיו שפיר: בהעברות ללשכת השר בני בגין דנו?
יצחק כהן: - - ובועז הודיע שהוא לא יצביע, כי אין לו פירוט.
ניסן סלומינסקי: מי בעד לאשר - - -
משה גפני: לא הסברתם את הכסף לרבנות הראשית.
סתיו שפיר: ניסן - - -
ניסן סלומינסקי: הסברנו את הכול, קיבלנו פירוט.
משה גפני: מה זה הכסף לרבנות הראשית?
ניסן סלומינסקי: הכול קיבל פירוט.
ניסן סלומינסקי: קראתי את זה פה.
יצחק כהן: מה שקראת זה היה ראשי תיבות.
ניסן סלומינסקי: מי בעד לאשר את העברה מספר - - -
מיכל בירן: ניסן, זה מינימלי שנבין על מה אנחנו מצביעים.
ניסן סלומינסקי: אמרתי, זה משרד ראש הממשלה.
משה גפני: מה זה הכסף לרבנות?
משה גפני: יש שתי פעילויות לרבנות.
יצחק כהן: אני מבקש התייעצות סיעתית, מצטער.
יצחק כהן: זה עשר ביחד.
סתיו שפיר: זה עשר דקות ביחד.
ניסן סלומינסקי: רבותי, המתייעצים חזרו?
סתיו שפיר: כן, אבל יש לנו עוד שאלות.
ניסן סלומינסקי: זה שיש לך שאלות זה לא שייך.
סתיו שפיר: ניסן, יש פה 10,000 סעיפים, דיברנו על חלק - - -
משה גפני: מה שהתברר לנו במהלך ההתייעצות - - -
משה גפני: אדוני היושב-ראש, מה שהתברר לנו במהלך ההתייעצות - - -
חיים כץ: שלא היה דיון בכלל.
ניסן סלומינסקי: אני אראה את זה בהצבעה שלך.
משה גפני: תצביע, בלאו הכי אתה עושה מה שאתה רוצה.
יצחק כהן: ליכוד, יש עתיד, תצביעו.
יצחק כהן: בואו נראה מה אתם עושים.
משה גפני: מה שהתברר לנו במהלך ההתייעצות זה שיש עתיד חייבת להיות בקואליציה בכל מחיר, ולכן הם נכנעו והם יצביעו בעד החטיבה להתיישבות בלי שקיפות.
ראובן ריבלין: אדוני על סדר-היום החטיבה להתיישבות, לא יש עתיד.
ראובן ריבלין: בואו נצביע, ונגמור.
ראובן ריבלין: יש עתיד לא בסדר-היום שקיבלנו.
משה גפני: לא חשוב, אבל - - -
סתיו שפיר: ניסן, יש שאלות לחברי הכנסת ולא קיבלנו עליהן תשובות במייל.
סתיו שפיר: מה כל-כך לחוץ לך?
סתיו שפיר: אתה חושב שאם יעברו עוד כמה דקות שבהן נשאל שאלות, זה ייפול?
ניסן סלומינסקי: רבותי, 04003, הדפים של משרד ראש הממשלה.
סתיו שפיר: ניסן, אתה לא יכול להתעלם ככה משאלות של חברי הכנסת על ההעברה של מאות מיליונים.
סתיו שפיר: אתה פשוט לא יכול.
ניסן סלומינסקי: מי בעד להעביר את ההצעה הזאת, ירים את ידו.
יעקב ליצמן: איפה השקיפות?
יצחק כהן: יש עתיד - - -
משה גפני: כל הכבוד ליש עתיד...
עפר שלח: - - - זה אנחנו, לא אתם.
יצחק כהן: בשם הקבוצה רביזיה.
סתיו שפיר: רביזיה בשם הקבוצה.
סתיו שפיר: אולי יש עתיד יצטרפו לרביזיה?
ניסן סלומינסקי: רבותי, מי נמנע?
יצחק כהן: איזה בושות.
יעקב ליצמן: תתביישו לכם.
יעקב ליצמן: תתביישו.
ניסן סלומינסקי: הבקשה אושרה ברוב של תשעה מול שישה.
יצחק כהן: איזה בושה.
בועז טופורובסקי: אדוני היושב-ראש, אני רק רוצה להסביר.
משה גפני: איזה שישה?
עיסאווי פריג': למה שישה?
ניסן סלומינסקי: הרביזיה תידון ב-11:25.
משה גפני: עיסאווי פה.
ניסן סלומינסקי: ספרנו אותו.
ניסן סלומינסקי: ספרנו.
משה גפני: רק שנייה, התוצאות לא נכונות.
משה גפני: עיסאווי היה.
ניסן סלומינסקי: גם אותו ספרנו.
ניסן סלומינסקי: לכן אמרנו שישה.
ניסן סלומינסקי: תשעה נגד שישה.
משה גפני: יש עתיד הצביעו בעד?
יצחק כהן: בועז, איפה הכסף?
יצחק כהן: איפה הכסף - - -
יצחק כהן: הנה, הנה.
יצחק כהן: בהתנחלויות.
יצחק כהן: תעביר אותו, בועז.
יצחק כהן: עפר, הנה הכסף.
בועז טופורובסקי: אני רק רוצה להסביר למה הצבענו בעד.
משה גפני: לא צריך להסביר, אנחנו יודעים - - -
מיכל בירן: רק תזכור, בועז, שזה מוקלט.
מיכל בירן: ייקחו אותך בעוד חודשיים להסביר למה הצבעת הפוך.
מיכל בירן: תזכור שזה מוקלט.
יעקב ליצמן: אין צורך להסביר.
יעקב ליצמן: מושחתים.
יעקב ליצמן: בעתיד תלכו הביתה.
משה גפני: לא צריך את ההסבר, הבנו.
ניסן סלומינסקי: בבקשה, חבר רוצה לדבר.
משה גפני: אני אסביר למה הוא הצביע.
ניסן סלומינסקי: אתה רוצה לדבר, גם אתה תדבר.
יעקב ליצמן: אני יודע לעשות את זה יותר טוב ממנו.
סתיו שפיר: ניסן, מה נתת להם בתמורה?
ניסן סלומינסקי: בועז, רצית - - -
בועז טופורובסקי: בישיבה הקודמת - - -
משה גפני: כולנו רוצים לדבר.
בועז טופורובסקי: בישיבה הקודמת הסברנו שכל עוד לא יהיה דיון ברביזיה בוועדת החוקה, חוק ומשפט - -
יצחק כהן: מה הרביזיה?
בועז טופורובסקי: עלה הנושא של השקיפות של החטיבה להתיישבות.
בועז טופורובסקי: - - לא נוכל להצביע בעד.
בועז טופורובסקי: הובטח לנו היום שיהיה דיון השבוע בוועדת החוקה, חוק ומשפט - -
בועז טופורובסקי: - - בגלל שהבטחות מקיימים בקואליציה הזאת.
סתיו שפיר: מה עם ההבטחות - - -
יעקב ליצמן: על תעבדו על אף אחד.
סתיו שפיר: תראה את ההבטחות שלכם מהשבוע שעבר.
עיסאווי פריג': רוצים שלטון.
ניסן סלומינסקי: רבותי, אנחנו עוברים לנושא הבא.
יצחק כהן: רביזיה, מתי תהיה?
ניסן סלומינסקי: 11:25.
סתיו שפיר: תתביישו לכם על איך שעובר כסף בוועדה הזאת.
סתיו שפיר: פשוט תתביישו.
סתיו שפיר: המאבק הגדול שלך זה על הופעה של "הרולינג סטונס", כשמה שקורה פה, שמאות מיליונים עוברים בלי שהציבור יודע לאן הם הולכים.
עיסאווי פריג': יודעים.
סתיו שפיר: העיקר "הרולינג סטונס" מופיעים בשבת.
סתיו שפיר: זה המאבק הגדול.
סתיו שפיר: זה שעוברים מאות מיליונים למקומות שאף אחד לא יודע מה הם, כולם פה, אחד-אחד, שוברים את המילה שלהם.
סתיו שפיר: אבל זה ש"הרולינג סטונס" מופיעים שעה לפני יציאת השבת, זה המאבק הגדול.
ניסן סלומינסקי: את מדברת על משהו שקראתי עליו פירוט, אגורה אחרי אגורה לאן זה הולך.
סתיו שפיר: קראת.
סתיו שפיר: אתה לא יכול לפרסם?
סתיו שפיר: מה זה שקראת?
ניסן סלומינסקי: על שקיפות את לא יכולה לדבר.
סתיו שפיר: קראת מדף בכתב יד רשימה של תקציבים.
סתיו שפיר: אתה לא מתבייש שכך עובר כסף?
סתיו שפיר: תפרסם את זה באתר, שהציבור יראה מה קורה עם זה.
סתיו שפיר: זה לא מפורסם בשום מקום.
סתיו שפיר: קראת פה.
סתיו שפיר: קראת את זה ברדיו - - -
סתיו שפיר: ניסן, באמת תתבייש שככה אתה מעביר כסף.
ניסן סלומינסקי: תגידי לי, את לגמרי יצאת מהמסגרת?
סתיו שפיר: לא יכולת לחכות יומיים שזה יעבור בוועדת החוקה?
סתיו שפיר: חברת המפלגה שלך הצביעה נגד זה שיחול חוק חופש המידע - - -
סתיו שפיר: לא יכולת לחכות עם זה - - - זה עד כדי כך דחוף שיעבור הכסף?
יעקב ליצמן: רבותי, עברנו לנושא השני.
אלעזר שטרן: ניסן, ביקשתי את זכות הדיבור.
סתיו שפיר: יש עתיד, זה שאתם לא יכולים לעמוד במילה שלכם פעם אחת, זה מדהים.
סתיו שפיר: לרוץ בבחירות על איפה הכסף – הנה, זה הכסף.
ניסן סלומינסקי: סתיו, ביקשתי.
יצחק כהן: ניסרו בתים.
יצחק כהן: איפה הקירות?
ניסן סלומינסקי: אלעזר, קיבל את רשות הדיבור.
סתיו שפיר: כמו החקיקה שלכם - - -
יצחק כהן: תתביישו.
סתיו שפיר: את הכסף הם מעבירים למתנחלים.
עיסאווי פריג': איפה הכסף?
סתיו שפיר: מה זו השותפות הזאת?
עיסאווי פריג': 51 מיליון שקל לניסור בתים.
סתיו שפיר: כל הכבוד לאלעזר שטרן שהצביע נגד.
סתיו שפיר: רק אחד בקואליציה עובד עם איזה מוסר.
רוברט אילטוב: דרך אגב, בסוף הוא יקבל את הצל"ש שלו.
ראובן ריבלין: - - - לנו אין שום בעיה עם שקיפות.
אלעזר שטרן: ניסן, אני יכול לדבר?
משה גפני: אני ביקשתי לפניו, אבל הוא ידבר לפני.
ניסן סלומינסקי: אלעזר, דבר בבקשה.
אלעזר שטרן: ביקשתי ממך קודם להסביר למה אחרי שנה ויותר שיש ממשלה, למה כך נראית העברה, עם כל הערבוב של הנושאים, כשאין לי שום הסבר הגיוני, חוץ מזה שבאמת רוצים לעוור את עינינו ואת עיניו של הציבור.
יצחק כהן: תשאל את יש עתיד.
אלעזר שטרן: אני לא מסוגל להצביע בעד העברה מעורבבת כל כך, שיש בה כל-כך הרבה נושאים שאין עליהם דיון, בלי קשר כרגע לכל סעיף בפני עצמו, רק בגלל שכך החלטנו.
אלעזר שטרן: לא באנו לכאן להיות בובות של אף אחד.
אלעזר שטרן: לפעמים צריך להיות, אבל אני חושב שדיון כזה על סכום כל-כך גדול, של שלושת רבעי מיליארד, כשזאת רמת הדיון, וזאת רמת הפירוט, לבקש ממני להצביע כמעט אוטומטית, בעד זה מול דברים אחרים, אני חושב שזה לא הוגן בכלל.
אלעזר שטרן: אתה מעמיד אותי בפני, תסלח לי, סוג של השתמטות על קרני הדילמה, כשאני יודע שלהיות חבר קואליציה זה לא פיקניק בהיבטים האלה, אבל אני חושב שיש גבולות לכל דבר.
עיסאווי פריג': זה המחיר שאתה צריך לשלם.
ניסן סלומינסקי: אלעזר, רק לתת לך תזכורת, מאחר שמדובר כאן על עודפים מחויבים – כל הסכומים האלה, או שאושרו בתקציב - - -
סתיו שפיר: העברה - - -
ניסן סלומינסקי: הייתי באמצע משפט.
עיסאווי פריג': עודפים מחויבים - - -
עיסאווי פריג': איך אתה ממציא את זה?
סתיו שפיר: תקרא לזה איך שאתה רוצה, ניסן.
ניסן סלומינסקי: תתני לי לסיים.
סתיו שפיר: זו הטעיה נוספת.
ניסן סלומינסקי: בטח זו הטעיה כשאת מפסיקה אותי באמצע.
ניסן סלומינסקי: אלעזר, או שאלה סכומים שאושרו בתקציב על-ידי הכנסת - -
אלעזר שטרן: אושרו חלק מהסכומים.
ניסן סלומינסקי: תן לי שנייה.
ניסן סלומינסקי: - - או שאושרו כאן
ניסן סלומינסקי: בוועדת הכספים בקדנציה הקודמת על-ידינו - -
סתיו שפיר: תראה לנו את האישור.
ניסן סלומינסקי: - - לכן זה עודפים מחויבים.
עיסאווי פריג': תפרט את הסעיף - - -
ניסן סלומינסקי: אני אומר לך שוב, באחריות.
ניסן סלומינסקי: רובי יכול להעיד, כשהיינו באופוזיציה, לא היינו פחות חרדים ותקיפים מזה וכו', אבל כשהגיעו עודפים מחויבים, כאשר כבר הכנסת אישרה או ועדת הכספים אישרה – רוב רובם של הסכומים הכנסת אישרה, זה עודפים מחויבים שנבדקו על-ידי החשבת הכללית עוד פעם ועוד פעם.
סתיו שפיר: אם זה עודפים מחויבים לא צריכה להיות לך שום בעיה להעביר לנו את רשימת ההתחייבויות.
ניסן סלומינסקי: זה היה תמיד הולך בחמש דקות, כי כולם יודעים שאין לנו מה לדון אחרי שהכנסת כבר דנה בזה ואישרה את זה.
ניסן סלומינסקי: לכן אני אומר שזה סיפור אחר.
יצחק כהן: אם זה ידוע, למה אין אישור?
ניסן סלומינסקי: למרות הכול פתחנו דיון, קיימנו דיון יום אחד מ-10:00 בבוקר עד 19:00 בלילה, וגם שבוע לפני כן.
ניסן סלומינסקי: לא היה בהיסטוריה שדנו על עודפים מחויבים כל-כך הרבה שעות וכל-כך הרבה זמן.
ניסן סלומינסקי: יכולים להעיד על זה שני היושבי-ראש הקודמים לי.
ניסן סלומינסקי: לבוא ולהגיד שאין שקיפות או אין משהו - - -
סתיו שפיר: ראינו על העברות - - -
סתיו שפיר: 14 מיליארד שקלים.
ניסן סלומינסקי: אני רק רוצה להקל על המצפון.
ניסן סלומינסקי: זה דברים שכבר אושרו.
אלעזר שטרן: ניסן, אין לי בעיה עם המצפון.
ניסן סלומינסקי: אלה דברים שכבר אושרו.
סתיו שפיר: תראה לנו מה אושר.
סתיו שפיר: מה זאת אומרת "אושרו"?
סתיו שפיר: אם אושרו, אתה יכול להעביר את ההתחייבויות האלה.
אלעזר שטרן: אני לא חושב שיש לי ערכים שונים מאחרים.
אלעזר שטרן: אל תחשוב חס וחלילה שיש פה סוג של התנשאות או לא יודע מה.
אלעזר שטרן: אני רוצה ללכת רגע אחורה, גם כשאישרנו חלק מהקצוות האלה, זה היה בדקה ה-90 של השנה הקודמת, ואז אמרנו: אין זמן, מוכרחים לעשות את זה.
אלעזר שטרן: עכשיו זה כבר בא כתקציב העברות שאישרנו בהקשר הזה.
אלעזר שטרן: דבר שני, מאז ועד היום אני חושב, ואמרתי קודם, אם רוצים להקל עלינו קצת, הערבוב של כל הנושאים האלה יחד לסכום אחד של שלושת רבעי מיליארד, בעיני היה זמן לעבוד על זה יותר.
ניסן סלומינסקי: אלעזר, אני מסכים על דבר אחד שאתה אומר, שלפעמים יש העברה שכוללת בתוכה ערבוב גדול של דברים.
עיסאווי פריג': איך אתה מסכים?
ניסן סלומינסקי: משרד ראש הממשלה מורכב מכל האלמנטים - - -
אלעזר שטרן: היה מורכב.
ניסן סלומינסקי: גם היום.
אלעזר שטרן: יש לנו שר בממשלה.
ניסן סלומינסקי: לי לא אכפת שנעשה פעם ישיבה ונזמין את מנכ"ל המשרד או את מי שאחראי, אני לא יודע, נצטרך לבדוק אתם, כדי לקיים דיון בנושא הזה, שלא תמיד הוא נוח לכולם ונשמע - - -
יעקב ליצמן: תאר לך אם היינו בממשלה, מה לפיד היה צועק עלינו?
יעקב ליצמן: איפה הכסף, זה מה שהוא היה צועק.
ניסן סלומינסקי: אלעזר, לא אכפת לי שנקיים דיון פתוח.
ניסן סלומינסקי: אתה מכיר אותי, אין לי שום בעיה, שינסו להראות את זה.
ניסן סלומינסקי: אם משרד ראש הממשלה באמת הוא המשרד שמטפל בכל אותם נושאים שהם בין-משרדיים, הוא יסביר לנו ונחליט.
ניסן סלומינסקי: לא אכפת לי שנעשה את הדיון הזה, ונעשה את הדיון הזה.
יעקב ליצמן: לא נעשה.
סתיו שפיר: אני מבקשת את רשות הדיבור, ניסן.
יצחק כהן: גם אני ביקשתי, סליחה.
ניסן סלומינסקי: רבותי, לא-לא.
יצחק כהן: מה "לא-לא"?
סתיו שפיר: רק לחברי כנסת מהקואליציה מותר לדבר עכשיו?
סתיו שפיר: עוד חרם על האופוזיציה?
ניסן סלומינסקי: את צעקת פה כל-כך הרבה.
יצחק כהן: אני רוצה לדבר.
ניסן סלומינסקי: אתה מדבר גם ככה.
סתיו שפיר: ניסן, גם אני מבקשת לדבר.
ניסן סלומינסקי: אני רק מגביל את זה, כי אני רוצה שנתקדם.
משה גפני: אדוני היושב-ראש, בקצרה.
עיסאווי פריג': זה סעיף די כבד וצריך שכל אחד ידבר.
עיסאווי פריג': זה העברה של מיליארד שקל.
ניסן סלומינסקי: כבר דיברת, ועוד איך דיברת.
עיסאווי פריג': אתה מעביר את זה - - -
יצחק כהן: אתה גם מדבר כל הזמן.
ניסן סלומינסקי: לכן אני לא מדבר.
יצחק כהן: הגיע הזמן שתשתוק.
יצחק כהן: מה זה "דיברת".
יצחק כהן: מה זו החוצפה הזאת?
ניסן סלומינסקי: בינתיים אתה היחיד שאומר חוצפה וחוצפה.
יצחק כהן: מה זה "דיברת"?
יצחק כהן: אתה תיתן רשות דיבור.
ניסן סלומינסקי: כבר דיברתם, כבר היתה הצבעה.
יצחק כהן: גם אתה דיברת והיתה הצבעה ותיתן רשות דיבור.
סתיו שפיר: לי לא נתנו לדבר.
ניסן סלומינסקי: לא דיברת בשבוע שעבר?
סתיו שפיר: אני רוצה לדבר עכשיו.
סתיו שפיר: סליחה יש הגבלת זמן לפי ישיבה, ניסן?
יעקב ליצמן: אני לא דיברתי בשבוע שעבר.
סתיו שפיר: מי שלא מסכים אתך יש לו הגבלת זמן לפי ישיבה?
ניסן סלומינסקי: גם מי שמסכים.
סתיו שפיר: סיימתי את המכסה שלי בשבוע שעבר?
ניסן סלומינסקי: דרך אגב, יש הגבלות זמן, תתפלאי לשמוע.
ניסן סלומינסקי: יש הגבלת זמן בכנסת.
סתיו שפיר: אני שמחה שפתאום אכפת לך מהגבלות זמן.
סתיו שפיר: כשאתה ישבת והחזקת אותנו שעות, בלי שאמרת מתי הוועדה מתכנסת, לזה אין הגבלת זמן.
סתיו שפיר: תתבייש.
משה גפני: אדוני היושב-ראש, בישיבה הקודמת אמרתי - - -
יעקב ליצמן: אני רוצה לשמוע את נציג הגנבים, אני רוצה לשמוע מה שהם אומרים.
ניסן סלומינסקי: מה, גפני?
יעקב ליצמן: אני רוצה לשמוע מנציג הגנבים מה שהם מסבירים, למה גנבו 177 מיליון שקל?
ניסן סלומינסקי: גפני, בבקשה.
עיסאווי פריג': ניסור בתים.
משה גפני: אדוני היושב-ראש, אמרתי בישיבה הקודמת שהחטיבה להתיישבות שהעבירה כסף ליהודה ושומרון, לקחו את הכסף בבית אל, לקחו למוסד אחד.
משה גפני: אמרתי עדיין בעל-פה, מכיוון שדיברו אתי בטלפון.
משה גפני: יש לי מכתב, אחד מיני כמה, של תושבים בבית אל, שהם אומרים כך: הם אומרים שעברו 28 מיליון שקל מהחטיבה להתיישבות לבית אל, עברו 14 מיליון שקל, גם כן לרשות המקומית, עברו 7.5 מיליון שקלים שנקראים "מענק ביטחון להתיישבות", הכול לבית אל ומחיקת הלוואות למוסד שנמצא בבית אל, ו-23 מיליון שקל עבור הקרווילות.
משה גפני: מדובר על סכומי עתק שהועברו רק לבית אל, ויש שם מספר אנשים שפשוט הטעו אותם.
משה גפני: לא העבירו להם שקל אחד.
משה גפני: זה שכותב לי כאן, כותב על שש נפשות שגרות בקרוון, כשהם היו צריכים לקבל שם דירה.
משה גפני: לקחו הכול, משרד השיכון כנראה.
יעקב ליצמן: מקבלים בחינם?
משה גפני: הם שילמו.
משה גפני: המשפחות שילמו.
משה גפני: הם שילמו למוסד.
משה גפני: המוסד קיבל כסף, המוסד מקבל את זה בחינם.
משה גפני: הוא מקבל הון תועפות.
עיסאווי פריג': ביחד 51 מיליון שקל.
משה גפני: אפילו יותר.
יעקב ליצמן: מקבלים בחינם, נותנים עבור דירה ומשלמים על זה אחר-כך?
משה גפני: אותן משפחות לא מקבלות.
משה גפני: אני כבר מדבר על המתנחלים.
משה גפני: אני לא מדבר שהכסף הזה נלקח מתל-אביב או מיפו או ממעלות או מאופקים, אני לא מדבר על זה.
משה גפני: אני מדבר על המתנחלים עצמם.
משה גפני: התפלאתי למה מהמוסד ההוא לא דיברו.
משה גפני: הרי השקפתית ואידיאולוגית הם נגד הקואליציה.
יצחק כהן: זו השקיפות שבועז דיבר עליה.
משה גפני: לא הבנתי למה הם לא דיברו נגד.
משה גפני: התברר לי שהם פשוט קיבלו כסף והרבה, וגם גנבו את הכסף של המתנחלים.
משה גפני: אני מבקש לדעת במה ה-77 מיליון שקל שהעברתם עכשיו – בעיקר יש עתיד, בגלל שבלי יש עתיד אי-אפשר היה להעביר את הכסף הזה – האם הם יודעים או ידעו באיזה שלב על הכסף הזה שעובר למוסדות נגד המתנחלים עצמם, נגד המתיישבים, בסדרי גודל שאין להם אח ורע בשום רשות מקומיות אחרת?
משה גפני: האם יש עתיד יודעת איפה הכסף?
סתיו שפיר: שלוש.
ניסן סלומינסקי: לא, שתיים.
סתיו שפיר: ניסן, לא תגביל לי את הזמן, יש לי כמה דברים להגיד.
ניסן סלומינסקי: אני אגביל את הזמן - - -
סתיו שפיר: יש לי כמה דברים להגיד, מצטערת.
ניסן סלומינסקי: בכנסת - - -
סתיו שפיר: זה שאתה לא אוהב אותי, זה לא אומר כמה זמן אני אוכל לדבר.
ניסן סלומינסקי: נתתי לה.
ניסן סלומינסקי: שמענו אותנו בשבוע שעבר.
סתיו שפיר: שוב, יש לי מכסת זמנים פר ישיבה?
סתיו שפיר: ניסן, תתנהג בכבוד לחברים שיושבים פה בוועדה - -
סתיו שפיר: - - גם אם אתה לא אוהב אותם ברמה האישית, גם אם יש בינינו חילוקי דעות אידיאולוגיים.
יצחק כהן: כמה שהיא צודקת.
ניסן סלומינסקי: אל תעבירי את זה כל פעם לדבר הזה.
ניסן סלומינסקי: לא היה מישהו שקיבל כל-כך הרבה זכות דיבור ודיבר יותר ממך.
ניסן סלומינסקי: לא היה אף פעם דבר כזה בכלל, אז בבקשה.
סתיו שפיר: ישפטו חברי הוועדה אחרים.
ניסן סלומינסקי: את רוצה שישפטו חברי הוועדה?
ניסן סלומינסקי: לא כדאי לך.
סתיו שפיר: תן לי לדבר בבקשה.
סתיו שפיר: ניסן.
סתיו שפיר: אתה רוצה שנערוך הצבעה אם אני אומרת דברי טעם או לא?
סתיו שפיר: אני מוכנה לערוך הצבעה.
ניסן סלומינסקי: גם על זה לא כדאי לך.
ניסן סלומינסקי: אני דיברתי על אורך הזמן.
רוברט אילטוב: את תפסידי.
רוברט אילטוב: יש משמעת קואליציונית.
ניסן סלומינסקי: אני אעשה הצבעה חשאית אפילו.
סתיו שפיר: מצחיק.
סתיו שפיר: מאוד משעשע.
יעקב ליצמן: אם לא היה ויכוח, היא כבר היתה מסיימת בזמן.
סתיו שפיר: ראשית, בהעברה התקציבית הזאת של קרוב למיליארד שקלים יש הרבה מאוד נושאים שלא דנו בהם, כמו המועצות הדתיות, כמו רשות הבדואים, כמו החלוקה האמיתית של התקציב של החטיבה להתיישבות כמובן, ביצוע סקרים חיצוניים, רבנות ראשית, שיתוף פעולה אזורי, לשכות שרים – בני בגין, יוסי פלד, משולם נהרי, עדיין הלשכות מקבלות כספים.
סתיו שפיר: כל הדברים האלה לא עלו פה לדיון פעם אחת.
סתיו שפיר: כי המרכוז של הדיון ומה שעצבן אותך פה כל-כך ובגללו הפסקת את הישיבה היה החטיבה להתיישבות.
ניסן סלומינסקי: רק להזכיר לך - -
סתיו שפיר: אני באמצע הדברים.
סתיו שפיר: עכשיו אתה מפריע לי.
ניסן סלומינסקי: - - נהרי ישב פה, שאלו אותו והוא גם הסביר.
מיכל בירן: ניסן, די.
סתיו שפיר: אתה מפריע לי לדבר עכשיו.
סתיו שפיר: דבר נוסף.
סתיו שפיר: לפני מספר חודשים התגלה שבישיבה הזאת שיקר לנו משרד האוצר שטען ש-36 מיליון שקלים, שבפנייה להעברה תקציבית היו אמורים לעבור כמענק ביטחוני לרשויות ביהודה ושומרון, הסתבר אחר-כך מעיון בפרוטוקולים של המועצה המקומית באפרת, שהכספים האלה הועברו למעשה לעמותת מועצת יש"ע, בניגוד לחוק, בניגוד לבג"ץ מ-2006, בניגוד למה שנאמר פה בוועדה.
סתיו שפיר: מענק שהוגדר כמענק ביטחוני, וכמובן כולנו מסכימים שביטחון המדינה וביטחון אזרחי ישראל הוא מעל הכול, ונסכים להעביר לשם כמה שרק צריך, אבל הגדירו לנו פה את זה כמענק ביטחוני, ובסוף הסתבר ש-80% ממנו הועבר לפעילות פוליטית, תעמולה פוליטית של מועצת יש"ע, כמובן נגד מדיניות הממשלה, בניגוד לחוק.
סתיו שפיר: היה פה שקר שהיו שותפים לו אנשי האוצר, שייצגו את ההעברה התקציבית הזאת.
סתיו שפיר: אתה כמובן היושב-ראש, היית מודע לכך, מאחר שמי שהיה מנכ"ל מועצת יש"ע בתקופה שבה נחתם הדיל הזה, שבו כל שנה מעבירים למועצת יש"ע תקציבים מתקציב מדינה, היה יושב-ראש המפלגה שלך, נפתלי בנט - -
יצחק כהן: בנט ושקד.
סתיו שפיר: - - כולם שותפים לדבר הזה.
סתיו שפיר: הדבר הזה עכשיו בדיונים אצל מבקר המדינה ואצל היועץ המשפטי לממשלה, אבל בראש ובראשונה מה שקרה היה ששר האוצר, יאיר לפיד, יצא בתקשורת בהודעה ואמר: אני עוצר את התקציבים האלה, כי אני לא מוכן שיעבור כסף למועצת יש"ע בניגוד לחוק.
סתיו שפיר: כך הוא הכריז.
ניסן סלומינסקי: השעון מצפצף, אני מבקש ממך לעצור.
סתיו שפיר: הוא הכריז את זה.
ניסן סלומינסקי: אני מבקש ממך לעצור.
סתיו שפיר: סליחה, לא סיימתי.
סתיו שפיר: יש לי עוד דקה.
סתיו שפיר: ניסן, יש לי עוד דקה.
ניסן סלומינסקי: נתתי לך שלוש דקות.
סתיו שפיר: אתה תקשיב לי עד הסוף.
ניסן סלומינסקי: נתתי לך שלוש דקות, ואני מבקש לא לחרוג.
סתיו שפיר: יאיר לפיד הכריז את הדבר הזה, שהוא עוצר את ההעברות התקציביות, אבל - -
סתיו שפיר: - - עוד פעם.
סתיו שפיר: עכשיו חברי הסיעה שלו, בניגוד למילה שלהם בשבוע שעבר, באים ומעבירים עוד כסף.
סתיו שפיר: אז מה הטעם במה שאמר יאיר לפיד לתקשורת?
סתיו שפיר: תגידו לי, מה הטעם?
סתיו שפיר: סתם הודעות לתקשורת, זה כל מה שאתם עושים במפלגה?
סתיו שפיר: חוץ מהודעות לתקשורת יש גם עשייה איפשהו?
ניסן סלומינסקי: סתיו, בבקשה - - -
סתיו שפיר: זה הכסף שעליו דיברתם בקמפיין.
ניסן סלומינסקי: בועז, אל תענה.
סתיו שפיר: פה זה נגמר?
סתיו שפיר: קורים דברים בניגוד לחוק עם השותפים הקואליציוניים שלכם, ואתם לא מסוגלים פעם אחת להעמיד אותם במקומם.
ניסן סלומינסקי: עכשיו רק שתביני, 90% מהדברים שאמרת עכשיו אמרת בישיבה הקודמת, ואת חוזרת על זה עוד פעם לתקשורת.
ניסן סלומינסקי: ועכשיו אל תבואי בטענות ותספרי שאני לא נותן לך להתבטא.
סתיו שפיר: ניסן, אני אחזור כמה שאני רוצה.
סתיו שפיר: גם אתה חוזר.
ניסן סלומינסקי: כולל נהרי שישב פה, הוא הופיע עדיין בתוך החשבון הזה.
סתיו שפיר: אתה מפריע לי באמצע שאני מדברת, בבריונות הזאת שלך.
סתיו שפיר: זה לא מתקבל על הדעת.
סתיו שפיר: ואני אמשיך לדבר כמה שאני רוצה.
ניסן סלומינסקי: את מדברת על בריונות?
סתיו שפיר: אני חברת ועדה - - -
ניסן סלומינסקי: בסדר, אז אל תבואי בטענות שלא נתנו לך להתבטא.
סתיו שפיר: - - - ואתה לא תדבר אתי ככה.
סתיו שפיר: אני לא חניכה שלך ולא ילדה שלך - -
ניסן סלומינסקי: את אומרת דברים - - -
סתיו שפיר: - - ואת השוביניזם שלך ואיך שאתה מתנהג פה, תשמור לעצמך, עם כל הכבוד.
ניסן סלומינסקי: רב יצחק – אחרון הדוברים.
עיסאווי פריג': גם אני ביקשתי.
עיסאווי פריג': אני מתעקש לדבר.
עיסאווי פריג': ביקשתי.
ניסן סלומינסקי: רב יצחק, שתי דקות.
יצחק כהן: אמרת שהחלטות קודמות אושרו וכרגע מאשרים את העודפים.
יצחק כהן: זה לא נכון, כי חברי ועדה סוברנים להחליט שהחלטות מטופשות שהתקבלו בעבר, כמו ניסור קירות גבעת האולפנא, כשכולם יודעים שאין לזה שום תוחלת, וזה בזבוז כסף, שריפת כספים, אנחנו עכשיו מאשרים.
יצחק כהן: אתם מאשרים, לא אנחנו, את המשך האיוולת הזאת.
יצחק כהן: אז זה לא נכון מה שאתה אומר.
יצחק כהן: אנחנו מתנגדים לדבר הזה, וכדאי שגם יש עתיד ידעו שמה שהם עושים כרגע – אני מדבר אליך, עפר – עפר, מה שאתם עושים כרגע זה דבר שלא ייעשה.
יצחק כהן: מושחתים.
ניסן סלומינסקי: עיסאווי, שתי דקות.
עיסאווי פריג': אני רוצה לשאול את החברים מיש עתיד שמצביעים על דברים וצועקים לשמים על הסוגיה של 51 מיליון שקל על ניסור הבתים בבית אל, בגבעת האולפנא.
עיסאווי פריג': חברים, 51 מיליון שקל לניסור של שלושה בניינים שנהרסו, שנהרסו, על זה אתם באים ומצביעים בעד במקום לפרק את הסעיף הזה, להוציא אותו מתוך כל ההעברה, בכדי לשמור קצת על המצפון שלכם.
עיסאווי פריג': 51 מיליון שקל.
עיסאווי פריג': ראש הממשלה, איך אמר לבת של כצל'ה?
עיסאווי פריג': אפילו התמונה של הבית בקיר את לא צריכה להוריד.
עיסאווי פריג': מנסרים את זה במקום להרוס אותם ב-100,000.
עיסאווי פריג': לאן הכסף הולך, אנחנו לא יודעים.
יצחק כהן: זורקים את זה לפח.
עיסאווי פריג': זורקים את זה לפח.
עיסאווי פריג': ועל זה אתם מצביעים בעד.
עיסאווי פריג': עפר, יש גבול.
עיסאווי פריג': המצפון צריך להתעורר.
עיסאווי פריג': אפשר לעשות את זה הכי פשוט.
עפר שלח: עיסאווי, אל תעמיד את המצפון שלך מעל המצפון שלי.
עיסאווי פריג': אני אגיד לך למה.
עיסאווי פריג': אפשר לפרק את הסעיף הזה.
עיסאווי פריג': תפרק את הסעיף הזה ואת המוקשים שאתה אישית והחברים לא מאמינים בהם.
עיסאווי פריג': אל תצביעו בעדם.
עיסאווי פריג': אל תצביעו בעדם, פשוט מאוד.
עיסאווי פריג': אלה דברים שצועקים לשמים כשאתם לא יכולים ללכת לישון בשקט.
עיסאווי פריג': אתה מחר צריך להגיד לציבור איפה הכסף ולאן הכסף הזה נשפך, עפר.
ניסן סלומינסקי: אתה דווקא היית צריך לדבר נגד פינוי משפחות, לא חשוב מאיזה כיוון ומאיפה.
ניסן סלומינסקי: אתה דווקא היית צריך לדבר נגד פינוי משפחות.
עיסאווי פריג': אתה לקחת את זה מכיוון אחר.
ניסן סלומינסקי: בגלל שאתה באופוזיציה.
ניסן סלומינסקי: יום אחד תדבר, אני אזכיר לך את זה.
יעקב ליצמן: האם אתה מאיים כאן על מישהו על מה שהוא מצביע?
יעקב ליצמן: האם אתה מאיים על מי - - -
יעקב ליצמן: אז מה אתה מאיים עליו?
יעקב ליצמן: מה אתה מאיים עליו?
יעקב ליצמן: דבר חדש.
יעקב ליצמן: היושב-ראש מאיים על מי שאומר איך הוא הולך להצביע.
ניסן סלומינסקי: אני רוצה להראות לך שיש כיוון הפוך.
עיסאווי פריג': איזה כיוון הפוך?